Document ID: 31986R3761

*****
ΚΑΝΟΝΙΣΜΟΣ (ΕΟΚ) αριθ. 3761/86 ΤΟΥ ΣΥΜΒΟΥΛΙΟΥ
της 8ης Δεκεμβρίου 1986
για τον καθορισμό του δασμού που πρέπει να επιβληθεί στην Κοινότητα με τη σύνθεσή της στις 31 Δεκεμβρίου 1985, έναντι της Ισπανίας και της Πορτογαλίας, για το υβρίδιο σόργου που προορίζεται για σπορά και υπάγεται στη διάκριση 10.07 Γ Ι του κοινού δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως τα άρθρα 32 και 191,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 1355/86 (1), τροποποιήθηκε η διάκριση 10.07 Γ του κοινού δασμολογίου· ότι, για το υβρίδιο σόργου που προορίζεται για σπορά και υπάγεται στη διάκριση 10.07 Γ Ι του κοινού δασμολογίου, έχει καθοριστεί ποσοστό δασμού 10 %·
ότι δεν υπήρχε κανένας δασμός για το προϊόν αυτό την 1η Ιανουαρίου 1986, ημερομηνία που έχει οριστεί από τον κανονισμό (ΕΟΚ) αριθ. 443/86 (2) σαν ημερομηνία αναφοράς για τον καθορισμό των βασικών δασμών επί των οποίων διενεργούνται στην Κοινότητα, με τη σύνθεσή της στις 31 Δεκεμβρίου 1985, οι διαδοχικές μειώσεις που προβλέπονται από την πράξη προσχώρησης·
ότι πρέπει, επομένως, να καθοριστεί ο επιβλητέος δασμός στην Κοινότητα με τη σύνθεσή της στις 31 Δεκεμβρίου 1985, έναντι της Ισπανίας και της Πορτογαλίας, για το εν λόγω προϊόν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο δασμός που επιβάλλεται στην Κοινότητα με τη σύνθεσή της στις 31 Δεκεμβρίου 1985 στο υβρίδιο σόργου που προορίζεται για σπορά και το οποίο υπάγεται στη διάκριση 10.07 Γ Ι του κοινού δασμολογίου, προέλευσης Ισπανίας και Πορτογαλίας, είναι μηδενικός.
Θεωρείται ότι προέρχεται από την Ισπανία ή την Πορτογαλία το προϊόν καταγωγής μιας από τις χώρες αυτές ή το προϊόν που βρίσκεται εκεί σε ελεύθερη κυκλοφορία.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1986.

Labels: 3
17
18
6